Падчас раённых “Дажынак” у Міхалішках вызначылі “Каралеву жніва – 2017”. За перамогу ў конкурсе змагалася пяць прыгажунь з усіх гаспадарак раёна. Прадэманстраваць сабраны з палёў ураджай, крэатыўна і творча расказаць пра сваё сельскагаспадарчае прадпрыемства, здзівіць журы незвычайнай стравай і талентам – гэтыя іспыты, і не толькі, у мінулую суботу чакалі ўдзельніц конкурсу.